Translate the text from Welsh to English.



 
Mae Rheoliadau Diogelu Iechyd (Cyfyngiadau Coronafeirws) (Rhif 2\) (Cymru) 2020 yn gosod cyfres o gyfyngiadau ar gynulliadau a symudiadau gan bobl, ac ar weithredoedd busnesau, gan gynnwys eu cau. Maent hefyd yn ei gwneud yn ofynnol i fusnesau sydd ar agor gymryd camau rhesymol i leihau’r risg o ddod i gysylltiad â’r coronafeirws. Eu nod yw diogelu pobl rhag lledaeniad coronafeirws syndrom anadlol acíwt difrifol 2 (SARS\-CoV\-2\).


Mae’n ofynnol i Weinidogion Cymru adolygu’r angen am y gofynion a’r cyfyngiadau yn y rheoliadau, a pha mor gymesur ydynt, bob 21 o ddiwrnodau. Cynhaliwyd yr adolygiad llawn diwethaf – y seithfed – ar 20 Awst ac amlinellwyd y newidiadau a gynlluniwyd ar gyfer yr wythnos hon gan gymryd bod yr amodau’n parhau i fod yn ffafriol.


Mae’r cyngor gwyddonol a meddygol yn dangos, yn gyffredinol, bod trosglwyddiad coronafeirws yng Nghymru yn isel. Rydym yn parhau i fod yn bryderus am y sefyllfaoedd sy’n datblygu ar draws y DU a gweddill y byd.  


Rydym yn gwneud newidiadau i’r rheoliadau ddydd Gwener 28 Awst a fydd yn caniatáu ar gyfer ymweliadau â phreswylwyr mewn cartrefi gofal (oedolion a phlant), hosbisau, neu wasanaethau llety diogel i blant. Paratowyd canllawiau gyda’r diwydiant i reoli’r risgiau a bydd pob lleoliad yn rhoi eu trefniadau eu hunain ar waith ar gyfer ymweliadau. Mae’r newid hwn yn esbonio y caniateir ymweliadau yn unol â’r rheolau ond mai’r sefydliadau unigol fydd yn penderfynu pa bryd y byddant yn gallu hwyluso gweithgarwch o’r fath. Oherwydd y manteision i lesiant y preswylwyr, rwy’n gobeithio y gall llawer o gartrefi ddiweddaru eu gweithdrefnau’n gyflym i alluogi cynnal ymweliadau dan do yn ddiogel. Fodd bynnag, rwy’n gwerthfawrogi pryder rhai darparwyr am y newid sylweddol hwn, ac y bydd angen mwy o amser ar rai ohonynt i roi’r trefniadau ar waith.


Caniateir i gasinos agor hefyd, wedi iddynt roi mesurau lliniaru ac addasiadau ar waith i leihau’r risgiau. Bydd manylion cyswllt yn cael eu casglu a chyfyngir ar y nifer o bobl a ganiateir ym mhob lleoliad ar unwaith.


Yn dilyn trafodaethau gyda’r heddlu, rydym hefyd yn diwygio’r rheoliadau i wahardd trefnu digwyddiadau cerddoriaeth heb drwydded (sef digwyddiad nad yw wedi’i drwyddedu neu ei awdurdodi o dan Ddeddf Trwyddedu 2003\) ar gyfer mwy na 30 o bobl. Os bydd rhywun yn mynd yn groes i’r gwaharddiad hwn gellir ei gosbi drwy euogfarn a dirwy diderfyn neu, fel dewis arall i euogfarn, cosb benodedig o £10\.000\. Mae hyn yn rhoi pwerau cymharol gyfwerth i’r heddlu â’r pwerau sy’n cael eu cyflwyno ar yr un pryd yn Lloegr. Bydd yr heddlu’n defnyddio egwyddorion Ymgysylltu, Esbonio, Annog a Gorfodi er mwyn gweithredu mewn modd cymesur.


Nid ydym wedi gwneud unrhyw newidiadau i’r rheolau ar gyfer cynulliadau o bobl yn ddiweddar. Ni ddylai pobl ymgynnull mewn grwpiau o fwy na 30 o bobl yn yr awyr agored na chwrdd o dan do â phobl nad ydynt yn rhan o’u haelwyd neu aelwyd estynedig. Felly mae’n drosedd i wneud hynny heb esgus rhesymol, fel yn yr amgylchiadau cyfyngedig a nodwyd yn y rheoliadau.


Mae’r Dirprwy Brif Swyddog Meddygol wedi ystyried y newidiadau hyn ac wedi rhoi gwybod eu bod yn fesurau cymesur a phwyllog sy’n gyson â’r nod cyffredinol o reoli’r pandemig.


Nid yw’r coronafeirws wedi diflannu – mae gan bob un ohonom gyfrifoldeb parhaus i ddiogelu Cymru gyda’n gilydd.


 







Translation:


 
The Health Protection (Coronavirus Restrictions) (No. 2\) (Wales) Regulations 2020 place a series of restrictions on gatherings, the movement of people, and the operation of businesses, including closures. They require businesses, which are open to take reasonable measures to minimize the risk of exposure to coronavirus. They are designed to protect people from the spread of severe acute respiratory syndrome coronavirus 2 (SARS\-CoV\-2\).


Welsh Ministers are required to review the need for the requirements and restrictions and their proportionality every 21 days. The last full review – the seventh – took place on 20 August and signalled changes being planned for this week if conditions remained favourable.


The scientific and medical advice shows that, overall, levels of coronavirus transmission in Wales are low. We continue to remain concerned about the developing situations across the rest of the UK and the rest of the world.  


We are making changes to the regulations on Friday 28 August that will allow for visits to residents of care homes (adults and children), hospices, or secure accommodation services for children. Guidance has been prepared with the industry to manage risks and each place will put in its own arrangements for visits. This change clarifies these can take place within the rules, but it is for each institution to determine when they are able to facilitate this activity. Given the benefits to resident's well\-being, I hope that many homes can quickly update their procedures to enable indoor visits to take place safely.  However, I do appreciate the anxiety that some providers will have about this significant change, and that some may need a little longer to put in place arrangements.


Casinos will also be able to open, having put in place mitigations and adaptations to minimise risks. Contact details will be collected and numbers of patrons limited.


Following discussions with the police, we are also amending the regulations to prohibit the organising of an unlicensed music event (which means an event that is not licensed or otherwise authorised under the Licensing Act 2003\) for more than 30 people. A breach of this prohibition will be an offence punishable by conviction and an unlimited fine or, as an alternative to conviction, by a fixed penalty set at £10,000\. This provides our police with broadly equivalent powers to those being introduced at the same time in England. The police will still utilise the four Es approach of Engage, Explain, Encourage, Enforce in acting proportionately.


We have not made any recent changes to the rules of gatherings. People should not gather in groups of more than 30 people outdoors or meet with people outside of their household or extended household indoors. It is therefore an offence to do otherwise without a reasonable excuse, such as the limited cases set out in the regulations.


The Deputy CMO has considered these changes and advised they are proportionate and cautious measures that are consistent with the overall aim of controlling the pandemic.


Coronavirus has not gone away – we all have a shared and ongoing responsibility to keep Wales safe.